pythainlp/thai_wikipedia_clean_20230101 huggingface dataset:
ในปี พ.ศ. 2495 กรมอาชีวศึกษาได้เริ่มจัดตั้ง วิทยาลัยเทคนิค 5 แห่งที่กรุงเทพ ต่อมาก็มีวิทยาลัยเทคนิคที่สงขลา นครราชสีมา เชียงใหม่ และธนบุรี ในช่วงปี พ.ศ. 2502 - 2512 โดยความช่วยเหลือจากประเทศเยอรมนี จึงมีการจัดตั้งโรงเรียนเทคนิคพระนครเหนือ (มหาวิทยาลัยเทคโนโลยีพระจอมเกล้าพระนครเหนือ ในปัจจุบัน) ความช่วยเหลือจากประเทศญี่ปุ่น ในการจัดตั้งศูนย์ฝึกโทรคมนาคมนนทบุรี จังหวัดนนทบุรี (สถาบันเทคโนโลยีพระจอมเกล้าเจ้าคุณทหารลาดกระบัง ในปัจจุบัน), ความช่วยเหลือจากประเทศเยอรมนี ในการจัดตั้งวิทยาลัยเทคนิคขอนแก่น มหาวิทยาลัยเทคโนโลยีราชมงคลอีสาน วิทยาเขตขอนแก่น ในปัจจุบัน) และความช่วยเหลือจากประเทศออสเตรีย ในการจัดตั้ง โรงเรียนเทคนิคสัตหีบ จังหวัดชลบุรี สถานศึกษาหลายแห่งได้รับการพัฒนาและเปิดสอนจนถึงระดับประกาศนียบัตรวิชาชีพชั้นสูง (ปวส.) และในปี พ.ศ. 2512 วิทยาลัยพณิชยการพระนคร ได้รับการยกฐานะเป็น วิทยาลัย แห่งแรก จนถึงปี พ.ศ. 2522 กรมอาชีวศึกษามีวิทยาลัยอยู่ในสังกัด 159 แห่ง
เมื่อมีพระราชบัญญัติ ปี พ.ศ. 2514 จึงมีการจัดตั้ง สถาบันเทคโนโลยีพระจอมเกล้า โดยรวมวิทยาลัยเทคนิคธนบุรี, วิทยาลัยเทคนิคพระนครเหนือ และวิทยาลัยโทรคมนาคมนนทบุรี ในสังกัดกรมอาชีวศึกษาไปรวมเป็นสถาบัน และเปิดการสอนถึงระดับปริญญาตรี และในช่วงปี พ.ศ. 2515 - 2522 ก็มีการเปลี่ยนแปลงสถานะของโรงเรียนอาชีวศึกษา โรงเรียนการช่าง และโรงเรียนเกษตรกรรมค่าง ๆ เป็นวิทยาลัย มีประกาศใช้หลักสูตร ประกาศนียบัตรวิชาชีพเทคนิค (ปวท.) และหลักสูตรการศึกษาต่อเนื่องปริญญาตรี 2 ปี
เริ่มจากปี พ.ศ. 2530 มีการจัดตั้ง "วิทยาลัยการอาชีพ" ในจังหวัดมุกดาหาร และแม่ฮ่องสอน เพื่อจัดการศึกษาทุกประเภทวิชาชีพและทุกหลักสูตร มีโรงเรียนสารพัดช่างวังไกลกังวลเป็ผู้นำทาง หลังจากนั้นได้มีการจัดตั้งวิทยาลัยเพิ่มขึ้นอีก 93 แห่ง ในช่วงปี 2535-2539 และในปี พ.ศ. 2540 กรมอาชีวศึกษาก็ได้จัดตั้งวิทยาลัยการอาชีพ 70 แห่ง วิทยาลัยเทคนิค 19 แห่ง และวิทยาลัยบริหารธุรกิจและการท่องเที่ยว 2 แห่ง
ปี พ.ศ. 2550 กระทรวงศึกษาธิการและกระทรวงวิทยาศาสตร์และเทคโนโลยีได้ร่วมกันทำ "โครงการจัดตั้งโรงเรียนเทคโนโลยีฐานวิทยาศาสตร์นำร่อง" เพื่อผลิตบุคลากรที่มีความรู้ทางด้านวิทยาศาสตร์และเทคโนโลยี และมีทักษะด้านช่าง ในปี พ.ศ. 2552 กระทรวงศึกษาธิการได้ประกาศเปลี่ยนชื่อวิทยาลัยการอาชีพพานทองเป็น วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ โดยใช้รูปแบบของห้องเรียนพิเศษในสถานศึกษาที่มีอยู่เดิม (school in school)
สถาบันการอาชีวศึกษาและสถาบันการอาชีวศึกษาเกษตร เปิดสอนหลักสูตร 3 ระดับชั้น ตาม ได้แก่
ตามคำสั่งสำนักงานคณะกรรมการการอาชีวศึกษา ปี พ.ศ. 2556 - 2561 กำหนดมาตรฐานหลักสูตรและสาขาวิชา 9 ประเภทวิชา 51 สาขาวิชา ต่งนี้
หลักสูตรประกาศนียบัตรวิชาชีพชั้นสูง.
ตามคำสั่งสำนักงานคณะกรรมการการอาชีวศึกษา ที่ 552/2557 ปี พ.ศ. 2557 กำหนดมาตรฐานหลักสูตรและสาขาวิชา และการปรับปรุงเพิ่มเติมในปี พ.ศ. 2558 - 2561 มี 9 ประเภทวิชา และสาขาวิชาต่าง ๆ ดังนี้
หลักสูตรปริญญาตรีสายเทคโนโลยีหรือสายปฏิบัติการ.
การเปิดสอนหลักสูตรปริญญาตรี (ต่อเนื่อง) ในสถาบันการอาชีวศึกษา ใช้ ตั้งแต่ปี พ.ศ. 2557 ปัจจุบันเปิดสอน 6 สาขาวิชา ดังนี้
อาร์เธอร์ เลน (นักแสดง)
อาร์เธอร์ เลน (1910-1987) เป็นนักแสดงอังกฤษ
รายชื่อนักเดินแบบวิกตอเรียส์ซีเคร็ต
นี่คือรายชื่อปัจจุบันและอดีตของเหล่านางฟ้าวิกตอเรียส์ซีเคร็ต และนางแบบที่ได้ร่วมเดินในวิกตอเรียส์ซีเคร็ตแฟชั่นโชว์ ตั้งแต่ปี ค.ศ. 1995
นางฟ้าวิกตอเรียส์ซีเคร็ต.
บุคคลที่ได้เซ็นสัญญาเป็นนางฟ้าวิกตอเรียส์ซีเคร็ตในปัจจุบัน ระบุในตารางด้านล่างนี้
PINK spokesmodels.
รายชื่อต่อไปนี้คือนางแบบที่ได้เซ็นสัญญาเป็น spokesmodels ของวิกตอเรียส์ซีเคร็ต PINK brand.
ฟาโรห์เชปซีสกาฟ
ฟาโรห์เชปซีสกาฟ เป็นฟาโรห์พระองค์ที่หกและเป็นฟาโรห์พระองค์สุดท้ายของราชวงศ์ที่สี่ของอียิปต์ในสมัยอาณาจักร พระองค์ทรงครองราชย์ตั้งแต่ 6 ถึง 8 ปีเริ่มราว 2510 ปีก่อนคริสต์ศักราช รัชกาลของพระองค์คือความเจริญของวัดอันซับซ้อนของพีระมิดเมนเคอเร และการก่อสร้างมาสตาบาของตัวเองสุสานที่ ซัคคารา, Mastabet el-Fara'un ที่เรียกว่า "บัลลังก์หินของฟาโรห์"
เขาเป็นคนสุดท้ายที่อียิปต์ฟาโรห์ราชวงศ์ที่สี่ ถ้าเขาไม่ประสบความสำเร็จโดยผู้ปกครองที่ไม่รู้จักชื่อ เจดเดฟตา ที่บันทึกไว้ในวรรณคดีอียิปต์บางส่วนและทางอ้อมโดย Turin Canon ไม่มีผู้ปกครองชื่อ เจดเดฟตา ถูกบันทึกไว้ในเอกสารร่วมสมัยเช่นพระราชอนุสาวรีย์หรือสุสานส่วนตัวใน สุสานบริเงณกิซ่าและซัคคารา
สุสานของฟาโรห์เชปซีสกาฟ เป็นมาสตาบาที่ดีที่สุดในซัคคารา เป็นที่รู้จักกันในชื่อ mastaba Fara'un mastaba นี้เป็นครั้งแรกที่ได้รับการยอมรับให้เป็นเช่นนี้โดย Richard Lepsius ในช่วงกลางศตวรรษที่ 19 และถูกค้นพบครั้งแรกในปี 1858 โดย Auguste Mariette อย่างไรก็ตามมันไม่ได้เป็นก่อนปี 1924-1925 ที่มาสตาบาได้สำรวจอย่างละเอียดโดยกุสตาฟ ตอนแรกคิดว่าเป็นสุสานของราชวงศ์ที่ 5 ของฟาโรห์อูนัส แต่ได้ค้นพบหลักฐานว่าเป็นของฟาโรห์เชปซีสกาฟ ซึ่งแสดงให้เห็นว่าพิธีกรรมทางศาสนาของศพฟาโรห์เชปซีสกาฟ ยังคงมีการใช้งานอยู่ในระหว่างช่วงเวลานี้
พิพิธภัณฑ์มหาวิทยาลัย (จุฬาลงกรณ์มหาวิทยาลัย)
พิพิธภัณฑ์มหาวิทยาลัย จุฬาลงกรณ์มหาวิทยาลัย เป็นพิพิธภัณฑ์ที่จัดแสดงนิทรรศการถาวร เกี่ยวกับภาพรวมของจุฬาลงกรณ์มหาวิทยาลัยในด้านต่าง ๆ ทั้งผลงานอันเกิดจากการวิจัย และองค์ความรู้ที่มหาวิทยาลัยได้ผลิตขึ้น ประวัติความเป็นมาของมหาวิทยาลัย พัฒนาการทางด้านกายภาพ ความเป็นอยู่ของนิสิต ตลอดจนความสัมพันธ์ระหว่างมหาวิทยาลัยกับสังคมไทย
อาคารแห่งนี้ เดิมเป็นอาคารเรียนของภาควิชาเคมี คณะวิทยาศาสตร์ จุฬาลงกรณ์มหาวิทยาลัย ชื่อว่า อาคารเคมี 3 เป็นอาคารสูง 4 ชั้น ได้รับการปรับปรุงเป็นพิพิธภัณฑ์เพื่อเฉลิมฉลองวาระ 100 ปี แห่งการสถาปนาจุฬาลงกรณ์มหาวิทยาลัยที่จะมีขึ้นในปี พ.ศ. 2560 ตัวอาคารได้รับการปรับปรุงให้มีความทันสมัย ลดความปิดทึบของตัวอาคารคอนกรีตเสริมเหล็กเดิม โดยใช้กระจกกับโครงสร้างเหล็ก และปรับปรุงสิ่งอำนวยความสะดวกให้เอื้อกับผู้ชมทุกกลุ่ม (Universal Design)
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดพิพิธภัณฑ์มหาวิทยาลัย จุฬาลงกรณ์มหาวิทยาลัยในวันที่ 26 มีนาคม พ.ศ. 2557 ในวาระ 97 ปีแห่งการสถาปนาจุฬาลงกรณ์มหาวิทยาลัย
จัดแสดง.
พื้นที่ภายในอาคารพิพิธภัณฑ์มหาวิทยาลัย จุฬาลงกรณ์มหาวิทยาลัย ถูกแบ่งออกเป็น 4 ชั้น แต่ละชั้นจะมีลักษณะการใช้งานที่แตกต่างกันออกไป ทำให้พื้นที่ในการจัดแสดงนิทรรศการถูกแบ่งให้กระจายไปตามชั้นทั้ง 4 ดังต่อไปนี้
ภาพภายในอาคาร.
ห้องจัดแสดงในอาคารพิพิธภัณฑ์มหาวิทยาลัยถูกออกแบบให้อธิบายข้อมูลความรู้ต่าง ๆ ได้อย่างเข้าใจง่าย มีสื่อผสมที่ตอบสนองการเคลื่อนไหวของผู้เข้าชม เป็นต้นว่าในส่วนจัดแสดงเกี่ยวกับหอพักนิสิต ผู้เข้าชมสามารถสั่นระฆังในห้องเพื่อจำลองการปลุกนิสิตหอพัก จากนั้นสื่อผสมต่าง ๆ จะเล่นขึ้นทันทีที่ได้รับข้อมูลเสียงจากระฆัง หรือโต๊ะฉายเอกสารสำคัญของมหาวิทยาลัยที่สามารถเปลี่ยนหน้าได้โดยการโบกมือ
วิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ ๓
วิทยาลัยการอาชีพขอนแก่น (อังกฤษ : Khon Kaen Industrial and Community Education College ) เป็นวิทยาลัยด้านช่างฝึกอาชีพ สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ อำเภอชนบท จังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยการอาชีพขอนแก่น แรกเริ่มก่อตั้งในชื่อ “ ศูนย์ฝึกวิชาชีพขอนแก่น ” เปิดดำเนินการระยะแรกของโครงการจัดตั้งศูนย์ฝึกวิชาชีพ โดยมีกรมอาชีวศึกษาเป็นผู้รับผิดชอบโครงการจัดตั้งในเขตการศึกษา 9 โดยได้วางศิลาฤกษ์ตัวอาคารเมื่อวันที่ 27 สิงหาคม 2523 เวลา 08.49-09.19 น. โดยมีผู้ว่าราชการจังหวัดขอนแก่น เป็นประธานในพิธี และผู้อำนวยการโครงการ จัดตั้งศูนย์ฝึกวิชาชีพ   ดร.วิรัช    กมุทมาศ    เป็นผู้กล่าวรายงานเกี่ยวกับการจัดตั้งศูนย์ นอกจากนี้ยังมีผู้มีเกียรติจากวงการศึกษาข้าราชการพ่อค้า ประชาชนให้เกียรติมาร่วมพิธีคับคั่งหลังจากการวางศิลาฤกษ์ ได้มีการเร่งการก่อสร้างจนมีการรับมอบงานการก่อสร้างครั้งสุดท้ายเดือนสิงหาคม 2524 รวมระยะเวลาการก่อสร้างประมาณ 1 ปี
ต่อมาเมื่อวันที่ 7 มิถุนายน 2534 ยกฐานะของศูนย์ฝึกวิชาชีพขอนแก่น เป็น วิทยาลัยการอาชีพขอนแก่น (Khon - Kaen Industrial And Community Education College)สังกัดกองการศึกษาอาชีพ กรมอาชีวศึกษา กระทรวงศึกษาธิการ เปิดสอนระดับ ประกาศนียบัตรวิชาชีพ (ปวช.)
ปี พ.ศ. 2538 ได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลพระราชทาน ระดับการศึกษาวิชาชีพ
ปี พ.ศ. 2539 เปิดสอนหลักสูตรประกาศนียบัตรวิชาชีพชั้นสูง(ปวส.) จำนวน 2 สาขาวิชา
ปี พ.ศ. 2542 ได้รับรางวัล “สถานศึกษาได้มาตรฐาน อาชีวศึกษาดีเด่น” กรมอาชีวศึกษา    กระทรวง ศึกษาธิการ
ปี พ.ศ. 2544 เปิดสอนหลักสูตรประกาศนียบัตรวิชาชีพชั้นสูง(ปวส.) สาขาเทคโนโลยีการทอผ้าไหมและผ้าพื้นเมือง
ปี พ.ศ.  2546 ได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลพระราชทาน ระดับอุดมศึกษา ต่ำกว่าปริญญา
ปี พ.ศ.  2548 ร่วมมือกับโรงเรียนหนองสองห้องวิทยาเปิดสอนหลักสูตรคู่ขนาน ระดับประกาศนียบัตรวิชาชีพ (ปวช.) และโรงเรียนอื่นๆ ที่อยู่ห่างไกลการเดินทางมาเรียนที่วิทยาลัยหลักตามลำดับ
วิทยาลัยการอาชีพขอนแก่น เปิดสอนระดับดังนี้
ทำเนียบผู้อำนวยการวิทยาลัย-วิทยาเขต.
ทำเนียบผู้อำนวยการวิทยาลัยการอาชีพขอนแก่น สถาบันการอาชีวศึกษาภาคตะวันออกเฉียงเหนือ
เรือนร้อยเล่ห์
เรือนร้อยเล่ห์ ละครโทรทัศน์ไทยแนวพีเรียด-ดราม่า-ไสยศาสตร์-ระทึกขวัญ สร้างโดย บริษัท หก สี่ เอี่ยว จำกัด ละครเรื่องนี้สร้างขึ้นจากบทประพันธ์ของ ชญานันท์ ดัดแปลงเป็นบทโทรทัศน์โดย ปัญจราตรี กำกับการแสดงโดย กษาปส์ สัมมาบัตท์ ออกแบบไตเติ้ลละครและลำดับภาพโดย ทีม บ้านตัว ต. ลงเสียงประกอบโดย ปั้น-ปั้น ผู้ช่วยผู้กำกับการแสดงโดย พรอุมา ไม้ทองงาม และ อุดมเกียรติ หมั้นทรัพย์ นำแสดงโดย เกียรติกมล ล่าทา,ปรียากานต์ ใจกันทะ,ฉัตรฑริกา สิทธิพรม ออกอากาศทุกวันจันทร์-ศุกร์ เวลา 19.15 - 20.15 น. ทางช่อง 3 เอสดี เริ่มตอนแรกวันที่ 17 เมษายน – 19 พฤษภาคม พ.ศ. 2560 ต่อจากละครเรื่อง สงครามเพลง
คุณอุ่นหญิงสาวผู้เพียบพร้อมไปด้วยตระกูล รูปและทรัพย์ตกลงแต่งงานกับหลวงราชบดี ข้าราชการหนุ่มอนาคตไกล หลังจากชายหนุ่มสัญญาและสาบานว่าจะรักเดียวใจเดียวตลอดไป แม่นวล สาวทรงเสน่ห์ที่เติบโตขึ้นเยี่ยงทาสในเรือนก็มีใจให้นายหนุ่มไม่แพ้กัน แม่นวลใฝ่สูงและไม่อยากเป็นสองรองใคร เมียหลวงและหญิงเพียงคนเดียวของหลวงราชบดีเท่านั้นคือสิ่งที่แม่นวลต้องการ แต่เมื่อไม่ได้คุณหลวงด้วยเล่ห์ก็เอาด้วยกล เมื่อไม่ได้ด้วยมนต์ก็ต้องเอาด้วยคาถา ไสยศาสตร์จึงถูกนำมาใช้เป็นเครื่องมือและสิ่งที่ตามคือวิญญาณที่อาฆาตแค้น
ชายหนุ่มรูปงามวัย 30 ข้าราชการทหารในกรุงรัตนโกสินทร์ รูปร่างสูงโปร่ง ล่ำสัน ดูภูมิฐาน หลวงราชบดีเป็นคนเฉลียวฉลาด เด็ดขาด สุขุม ช่างพูดช่างเจรจา มีความนอบน้อมและแข็งกร้าวอยู่ในตัวเอง มั่นคงในความรักและเป็นคนโรแมนติก แต่โดนของจากแม่นวลจนทำให้เปลี่ยนเป็นคนละคน จนเกือบจะเสียคนรักไป
หญิงสาวรูปงามวัย 18 ลูกสาวคนเดียวของพระยาราชพินิจกับคุณหญิงบัว แม่อุ่นเป็นเด็กสาวที่ร่าเริงและสดใส ซน ทโมน คล้ายเด็กผู้ชาย ทำให้มีจิตใจที่เด็ดเดี่ยว เข้มแข็ง เฉลียวฉลาด และเป็นคนไม่ยอมคน รักเดียวใจเดียวไปจนตาย แต่หลังที่สามีโดนของ อุ่นถึงกับยอมแพ้นวล จนได้เจอกับนังหวง แม่หมอเขมรที่เธอได้ไถ่ตัวมาจากรถทาสโดยไม่รู้ว่าด้วยการกตัญญูหวนแอบเข้ามาช่วยให้เธอได้สามีคืนมา แต่พอรู้ว่านังหวงเล่นของ แม่อุ่นเลือกที่จะใช้ธรรมะเพื่อชนะไสยศาสตร์
แม่นวลหญิงสาวรูปงามวัย 18 ลูกสาวเจ้าพระยาดำรงเดชที่เกิดจากเมียทาส แต่ไม่ได้ถูกเชิดชูแบบลูกท่าน และมารดาเป็นเพียงทาสและโดนกดขี่เยี่ยงทาสทั้งๆที่เป็นพระยาทำให้แม่นวลมีความทะเยอทะยาน ต้องการที่จะขึ้นเป็นเมียหนึ่งของคุณหลวงเพื่อจะพาแม่ออกมาจากบ้านของพระยาดำรงเดชเพื่อมาใช้ชีวิตอย่างสุขสบายไม่ต้องเป็นทาส แต่ทุกอย่างไม่ง่ายอย่างที่คิด นวลจึงพึ่งไสยศาสตร์เพื่อที่สิ่งที่เธอต้องการ แม่นวลจึงได้รำเพยมาเป็นเครื่องมือเพื่อทำพิธีเรียกผัว แต่เมื่อรำเพยหลุดจากอาคมของหมอชัยที่สะกดไว้ รำเพยจึงหันมาเล่นงานแม่นวลด้วยความโกรธแค้นที่โดนนวลกระทำ ระหว่างที่อยู่ภายใต้อำนาจของนวล
สาวงามวัย 20 มีชีวิตอยู่ในสมัยกรุงธนบุรีตอนปลาย หญิงสาวชาวบ้านที่ได้ขึ้นเป็นเมียคนหนึ่งในสมเด็จเจ้าพระยา รำเพยรักสามีสุดหัวใจไม่เคยนอกใจสามี แต่ถูกอิจฉาริษยาเพราะความงาม ใส่ร้ายว่าลอบมีชู้ จนถูกจับล่ามโซ่และเฆี่ยนตีจนตายเพราะไม่ยอมรับว่าตนมีชู้ รำเพยสงสารอุ่นที่กำลังเผชิญชะตากรรม วิญญาณถูกสะกดไว้ที่กระดูกหน้าผากของตัวเองและถูกเรียกใช้สำหรับการสร้างเสน่ห์
บ่าวคนสนิทของหลวงราชบดี อายุ 25 ปี เป็นพี่เลี้ยงและเพื่อนเล่นมาตั้งแต่เด็กไปไหนมาไหนกับคุณหลวงตลอด ดูสุขุม ใจเย็น รักและนับถือหลวงราชบดีเป็นอย่างมาก เป็นทั้งพี่และเพื่อนคู่คิดของคุณหลวงมาตั้งแต่เล็ก เพราะเป็นคนสนิททำให้ผวนค่อนแทะโลมหวังจะได้ทับเพื่อยกระดับตนเอง ทับเป็นคนสังเกตและสงสัยว่าคุณหลวงอาจโดนของและมารายงานแม่อุ่น คอยช่วยแม่อุ่นสืบจนรู้ว่าเรื่องเล่นของเป็นไงมาไง
บุตรสาวเจ้าคุณประสิทธิ หรือ ทุกคนเรียกเจ้าสวนนายเตา ต้นตระกูลมาจากเมืองจีน ประกอบอาชีพขายเตาขายกระเบื้องและสินค้าจากเมืองจีน แม่ริ้วเป็นเพื่อนสนิทกับแม่อุ่น นับแต่เข้าไปอยู่ในวัง เป็นคนใจร้อน ไม่ยอมคน ตาต่อตาฟันต่อฟัน ปากจัด มีความคิดที่เกินหญิงสาวชาววังทั่วไป รักแม่อุ่นมาก คอยปกป้องแม่อุ่น
บ่าวคนสนิทของแม่อุ่น อายุ 25 ปี เป็นพี่เลี้ยงและเป็นเพื่อนเล่นแม่อุ่นมาตั้งแต่เด็ก รักแม่อุ่นยิ่งกว่าชีวิตของตัวเองเป็นคนไม่ยอมคน ยิ่งใครมาทำร้ายแม่อุ่นนังปลั่งก็คอยปกป้องสุดชีวิต เห็นความรักของแม่อุ่นและคุณหลวงมาตั้งแต่ต้นและเพราะแม่นวลประกาศตนเป็นศัตรูของแม่อุ่น เพราะฉะนั้น นวลและผวนก็เป็นศัตรูคนสำคัญของปลั่งเหมือนกัน เป็นคู่กัดคอยขัดคอผวนจนมีเรื่องกันตลอด
บ่าวคนสนิทของแม่นวล รูปร่างสมส่วน เป็นลูกทาสคนหนึ่งที่เป็นเพื่อนเล่นกับแม่วาดมาตั้งแต่เด็ก ช่วยคล้อยดูแลนวลจนรักนวลเหมือนน้องสาวของตน เป็นคนสอพลอ ประจบประแจงแต่รักนวลสุดหัวใจ เป็นเดือดเป็นร้อนแทนเจ้านายแทบทุกเรื่อง รู้เรื่องชีวิตของนวลเป็นอย่างดีเลยอยากให้นวลได้ดี เป็นแขนเป็นขาให้นวลทุกเรื่อง โดยเฉพาะเรื่องไม่ดีที่นวลลงมือเองไม่ได้
หมอผีวัย 50 ปี มีความเชี่ยวชาญเรื่องไสยศาสตร์และมนต์ดำ ค้าขายของลงอาคม เป็นคนไปเอาปั้นเหน่งของรำเพยมาจากหลุมฝังศพเพื่อจะเอามาทำเสน่ห์ให้นวลเอาไปใช้ดึงคุณหลวงมาเป็นของตน รูปร่างกำยำดูน่าเกรงขาม แววตาและน้ำเสียงดุดัน หนวดเคราเฟิ้ม สุดท้ายต้องตายด้วยอาคมของตัวเอง
ทาสไถ่เบี้ย หญิงชรารูปร่างผอมบางมีอายุ ดูลึกลับ อดีตแม่หมอเขมรเพราะหวงผอมและแก่เลยหลงเหลือในเกวียนขายทาสเพียงคนเดียวที่อุ่นเห็นแล้วสงสารเลยไถ่ตัวมาจากเกวียนขายทาสเพื่อทำบุญแม่อุ่นไม่ได้ต้องการให้หวงมาเป็นทาสรับใช้ แต่หวงต้องการที่ทดแทนบุญคุณเลยขอติดตามไปรับใช้ เมื่อหวงเข้ามาในเขตเรือนก็รับรู้ได้ว่ามีการเล่นของภายในเรือน และเมื่อรู้ว่าคุณอุ่นเป็นเหยื่อของการเล่นของครั้งนี้ หวงเลยงัดเอาของดีที่มีมาสู้กับรำเพย แต่สุดท้ายก็ได้รู้ว่าคนที่อยู้เบื้องหลังผีรำเพยคือแม่นวล แต่ยังไม่ได้จัดการกับนวลก็โดนอุ่นจับได้ว่าของที่เล่นและขอร้องให้หยุดเสียก่อน แต่สุดท้ายก็ได้ช่วยอุ่นปลดปล่อยรำเพยเป็นอิสระจากอาคม
เมียพระยาพลเทพ แม่หลวงราชบดี อดีตสาวชาววัง เป็นคนเจ้าระเบียบหูเบาเชื่อคนง่าย ชอบคนประจบประแจงภายหลังเสียชีวิตเพราะโดนคุณไสย
นังคล้อย เมียทาสหน้าตาดีของเจ้าพระยาดำรงเดช แม่ของแม่นวล อายุ 35 ปี เป็นคนมีจริตมารยาและฝีมือในการทำอาหารจนเจ้าพระยาดำรงเดชหลงเสน่ห์ รู้ตัวดีว่าเป็นเพียงเมียทาสและไม่เรียกร้องที่จะเป็นเมียใหญ่เพราะคิดว่าคุณหญิงทองมาก่อนตน เป็นคนรู้อยู่ ไม่ทำตัวเหนือทาสคนอื่นๆภายหลังถูกคุณหญิงทองฆ่าตายเพราะกลัวคุณหลวงดำรงเดชจะยกขึ้นเป็นใหญ่ เพราะตนไม่มีลูก
ลูกสาวของคุณหลวงราชนรินทร์กับแม่อุ่น แม่หญิงน้อยวัย 9 ขวบ เป็นลูกสาวคนที่สองเกิดที่หลังพ่อกลด พี่ชายแท้ๆ
ลูกชายของคุณหลวงราชนครินทร์กับแม่อุ่น หนุ่มน้อยวัย 12 ปี เป็นลูกชายคนแรกเกิดก่อนแม่เดือน น้องสาวแท้ๆ
เรื่องย่อละครเรือนร้อยเล่ห์
ชิบะอินุ
ชิบะอินุ  เป็นสุนัขสายพันธุ์เดียวที่มีขนาดเล็กที่สุดในสุนัขพันธุ์สปิตซ์ 6 สายพันธุ์จากประเทศญี่ปุ่น
สุนัขขนาดเล็กที่คล่องแคล่วซึ่งเข้ากับภูมิประเทศที่เป็นภูเขาเป็นอย่างดี ชิบะอินุเป็นพันธุ์ดั้งเดิมสำหรับการล่าสัตว์ มันมีลักษณะคล้ายกับและมักถูกเข้าใจผิดว่าเป็นสุนัขพันธุ์อื่น ๆ ของญี่ปุ่น เช่น อะกิตะอินุ หรือฮกไกโด แต่ชิบะอินุเป็นสายพันธุ์ที่แตกต่างกันโดยมีสายเลือดและอารมณ์ที่แตกต่างกัน และมีขนาดเล็กกว่าสุนัขพันธุ์อื่น ๆ ของญี่ปุ่น
"อินุ" เป็นคำภาษาญี่ปุ่น แปลว่า สุนัข แต่ที่มาของคำนำหน้า "ชิบะ" ไม่ชัดเจน คำว่า "ชิบะ" หมายถึง "พุ่มไม้" ในภาษาญี่ปุ่น และหมายถึงชนิดของต้นไม้หรือไม้พุ่มที่ใบของมันเปลี่ยนเป็นสีแดงในฤดูใบไม้ร่วง ซึ่งทำให้บางคนเชื่อว่าชิบะได้รับการตั้งชื่อตามความคิดเหล่านี้ ไม่ว่าจะเป็นเพราะสุนัขพันธุ์นี้เคยถูกล่าบริเวณพุ่มไม้ป่า หรือเพราะสีทั่วไปของชิบะอินุมีสีแดงคล้ายกับพุ่มไม้ อย่างไรก็ตามในภาษาถิ่นนากาโน่คำว่า "ชิบะ" ก็มีความหมายว่า "เล็ก" ด้วยเหตุนี้จึงอาจกล่าวได้ว่าสัดส่วนของสุนัขมีขนาดเล็ก ดังนั้น คำว่าชิบะอินุบางครั้งก็ถูกแปลว่าเป็น "สุนัขพุ่มไม้ตัวน้อย"
ชิบะอินุถูกระบุว่าเป็นสายพันธุ์พื้นฐานที่มีการเกิดขึ้นของสายพันธุ์ใหม่ในคริสต์ศตวรรษที่ 19
เดิมทีชิบะอินุได้รับการอบรมให้ล่าสัตว์ขนาดเล็ก เช่น นก และกระต่าย แม้จะมีความพยายามที่จะรักษาพันธุ์ไว้ก็ตาม ชิบะเกือบจะสูญพันธุ์ไปในช่วงสงครามโลกครั้งที่สอง เนื่องจากการขาดแคลนอาหารและการระบาดของโรคไข้หัดสุนัขหลังสงคราม สุนัขที่ตามมาทั้งหมดได้รับการผสมพันธุ์จากสายเลือดที่รอดตายเพียงสามสายเท่านั้น คือ ชินชูชิบะ จากจังหวัดนะงะโนะ มิโนะชิบะ จากจังหวัดกิฟุ และซังอิงชิบะ จากจังหวัดทตโตะริและจังหวัดชิมะเนะ
โดยรวมแล้ว ชิบะอินุจัดเป็นสายพันธุ์สุนัขที่มีสุขภาพดี ภาวะสุขภาพที่ทราบว่ามีผลต่อสายพันธุ์นี้ได้แก่ ภูมิแพ้ ต้อหิน ต้อกระจก ข้อสะโพกเสื่อม เปลือกตาม้วนเข้าใน และสะบ้าเคลื่อน โดยได้มีการแนะนำให้นำสุนัขเข้ารับการตรวจร่างกายร่วมกันเป็นระยะ ๆ ตลอดชีวิตของสุนัข แต่ปัญหาส่วนใหญ่มักพบในช่วงต้นของชีวิตของสุนัข และควรทดสอบตาเป็นประจำทุกปี เนื่องจากปัญหาสายตาสามารถเกิดขึ้นได้เมื่อเวลาผ่านไป
โรงเรียนมุกดาหาร
โรงเรียนมุกดาหาร เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 22 ตั้งอยู่ที่ 211 ถนนพิทักษ์พนมเขต อำเภอเมืองมุกดาหาร จังหวัดมุกดาหาร และเป็นโรงเรียนประเภทโรงเรียนมัธยมขนาดใหญ่พิเศษ ก่อตั้งขึ้นในปี พ.ศ. 2491
โรงเรียนมุกดาหาร เดิมเป็นโรงเรียนมัธยมศึกษา ประจำอำเภอมุกดาหาร จังหวัดนครพนม เปิดทำการสอนเมื่อปี พ.ศ. 2491 เริ่มเปิดทำการสอนในระดับมัธยมศึกษาปีที่ 1 โดยอาศัยบริเวณโรงเรียนมุกดาลัย (โรงเรียนประถมศึกษาประจำอำเภอ) และในปี พ.ศ. 2525 (จากราชกิจจานุเบกษา พ.ศ. 2525) อำเภอมุกดาหารได้แยกออกจากจังหวัดนครพนม ก่อตั้งเป็นจังหวัดมุกดาหาร จังหวัดที่ 73 ของประเทศ เหตุนี้จึงทำให้โรงเรียนมุกดาหารเป็นโรงเรียนประจำจังหวัดโดยพฤตินัย ปัจจุบันได้ทำการเปิดการเรียนการสอนหลักสูตรพิเศษ 3 หลักสูตร คือ หลักสูตร Mini English Program (MEP), หลักสูตร Intensive English Program (IEP), และหลักสูตรโครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE) นอกจากนี้โรงเรียนมุกดาหารยังได้เข้าร่วมโครงการสร้างหลักสูตรห้องเรียนพิเศษวิทยาศาสตร์มาตรฐานสากล ระดับมัธยมศึกษาตอนปลาย ตามแนวทางของสถาบันส่งเสริมการสอนวิทยาศาสตร์และเทคโนโลยีอีกด้วย
ไฮเกต
ไฮเกต  เป็นพื้นที่ชานเมืองทางตอนเหนือของกรุงลอนดอนที่อยู่ทางตะวันออกเฉียงเหนือของแฮมป์สเตดฮีธ
ยุทธการที่ฮัลเบอ
ยุทธการที่ฮัลเบอ (, , Halbe pocket) จากวันที่ 24 เมษายน – 1 พฤษภาคม ค.ศ.1945 เป็นการรบของกองทัพเยอรมันที่ 9 ภายใต้การบัญชาการของนายพลเทโอดอร์ บูสเซอ แต่กลับถูกทำลายโดยกองทัพแดงในช่วงระหว่างยุทธการที่เบอร์ลิน
กองทัพที่เก้าได้ตกอยู่ในวงล้อมขนาดใหญ่ในป่าชเปียร์ทางทิศตะวันออกเฉียงใต้ของเบอร์ลิน ด้วยความพยายามที่จะฝ่าวงล้อมไปทางตะวันตกผ่านหมู่บ้านฮัลเบอและป่าต้นสนทางตอนใต้ของเบอร์ลินเพื่อไปสมทบกับกองทัพเยอรมันที่ 12 ซึ่งภายใต้การบัญชาจากนายพล Walther Wenck ด้วยเจตนามุ่งหน้าไปยังตะวันตกและยอมจำนนต่อพันธมิตรตะวันตก. การกระทำเช่นนี้ส่งผลให้กองทัพที่ 9 ต้องสู้รบตลอดสามแนวของกองกำลังโซเวียตของแนวรบยูเครนที่ 1 ภายใต้การบัญชาของจอมพลอีวาน โคเนฟ ในขณะเดียวกันหน่วยกองกำลังของแนวรบเบียโลรัสเซียที่ 1 ภายใต้การบัญชาของเกออร์กี จูคอฟ ได้เข้าโจมตีตลบหลังกองทัพเยอรมันจากทางทิศตะวันออกเฉียงเหนือ
หลังการสู้รบอย่างหนัก.ทหารเยอรมันประมาณสามหมื่นนาย-หนึ่งในห้าของกองกำลังที่ติดอยู่ในวงล้อมตั้งแต่ต้นสามารถฝ่าออกมาสมทบกับกองทัพที่ 12 ได้สำเร็จและปลอดภัย ส่วนที่เหลือถูกสังหารหรือไม่ก็ถูกจับเป็นเชลยโดยกองทัพแดงแห่งโซเวียต
ชาตินิยมบาสก์
ชาตินิยมบาสก์ (, , ) เป็นรูปแบบของลัทธิชาตินิยมที่อ้างว่าแคว้นบาสก์เป็นประเทศ และส่งเสริมความสามัคคีทางการเมืองของแคว้นบาสก์ โดยนับตั้งแต่ชาตินิยมบาสก์ก่อตั้งขึ้นในปลายคริสต์ศตวรรษที่ 19 ชาตินิยมบาสก์ได้เข้าร่วมในการเคลื่อนไหวแบ่งแยกดินแดน
ชาตินิยมบาสก์ถือว่าสามภูมิภาคต่าง ๆ ในสองรัฐ (ชุมชนปกครองตนเองบาสก์ และนาวาร์ในสเปน และแคว้นเฟรนช์บาสก์ในประเทศฝรั่งเศส) เป็น "กลุ่มลัทธิเรียกร้องดินแดนของชนชาติเดียวกันในธรรมชาติ" (irredentist in nature)
ซึ่งได้รับการสนับสนุนจากการรวมกลุ่มทางการเมืองของจังหวัดที่พูดภาษาบาสก์ทุกแห่ง
อเลสเซีย คารา
อเลสเซีย คาราซเชียโล่ (; เกิด 11 กรกฎาคม ค.ศ. 1996) หรือเป็นที่รู้จักในชื่อ อเลสเซีย คาร่า  เป็นนักร้อง และนักแต่งเพลงชาวแคนาดา
เธอได้เซ็นสัญญากับ อีพี เอ็นเตอร์เทนเมนต์ และ เดฟแจมเรเคิดดิงส์ และปล่อยซิงเกิ้ลเปิดตัวของเธอ "Here" จากสตูดิโออัลบัมเปิดตัว "Know-It-All" ซึ่งเผยแพร่เมื่อวันที่ 13 พฤศจิกายน ค.ศ. 2015 เพลงดังเกล่าได้ติดในห้าอันดับแรกในอเมริกา และยี่สิบอันดับแรกในแคนาดา ก่อนที่เธอจะทำงานให้กับ เดฟแจม เธอได้อัปโหลดเวอร์ชันอคูสติกลงใน ยูทูบ.
ในปี ค.ศ. 2016 เธอประสบความสำเร็จมากขึ้นในการปล่อยซิงเกิ้ลที่สามของเธอ "Scars to Your Beautiful" ซึ่งติดสิบอันดับแรกใน "บิลบอร์ด" ฮอต 100 และติดอันดับหนึ่งชาร์ตวิทยุเพลงป็อปของอเมริกา ในปี ค.ศ. 2017 เธอได้ร่วมงานกับโปรดิวเซอร์ เซดด์ สร้างซิงเกิ้ล "Stay" ซึ่งติดอันดับที่สิบเจ็ดในชาร์ต บิลบอร์ดฮอต 100
อเลสเซีย คาราเซียโล มาจาก แบรมพ์ตัน รัฐออนแทรีโอ ซึ่งเป็นที่ที่เธอเข้าเรียนที่ โรงเรียนมัธยมคาทอลิกพระคาร์ดินัล แอมโบรซิกค์ เธอมีเชื้อสายอิตาเลียนจากแคว้นคาลาเบรีย พ่อของเธอเกิดที่แคนาดากับพ่อแม่ชาวอิตาเลียน และแม่ของเธอเป็นชาวอิตาเลียนอพยพ เมื่อตอนเป็นเด็ก เธอได้เขียนบทกวีและทำละคร เธอเริ่มเล่นกีตาร์เมื่อตอนอายุสิบปี และสอนตัวเองให้เล่นเพลงต่างๆ เมื่ออายุสิบสามปี เธอได้เริ่มทำช่อง ยูทูบ ของตัวเอง ซึ่งเธอได้อัปโหลดคลิปวีดิโอคัฟเวอร์เพลงต่างๆของเธอเอง
สไตล์การร้องเพลงและการแต่งเพลงของเธอได้รับการเปรียบเทียบกับนักร้องเช่น ลอร์ด, เอมี ไวน์เฮาส์, รีแอนนา และ นอราห์ โจนส์ เธอยังปรากฏตัวที่สถานีวิทยุต่างๆ รวมถึง "15 Seconds of Fame" ใน Mix 104.1 บอสตัน ในปี ค.ศ. 2015 เธอได้เซ็นสัญญาข้อตกลงกับ อีพี เอ็นเตอร์เทนเมนต์ พร้อมทั้งการจัดจำหน่ายของ เดฟแจมเรเคิดดิงส์
ในเดือนเมษายน ค.ศ. 2015 คาร่าได้เปิดตัวซิงเกิ้ลตัวแรกของเธออย่างเป็นทางการผ่านทางเดฟแจม ชื่อว่า "Here" มันถูกเรียกว่าเป็น "เพลงสำหรับทุกคนที่แอบเกลียดงานปาร์ตี้" โดย เอ็มทีวี โปรดิวซ์โดย ป็อป แอนด์ โอ็ค และ เซบาสเตียน โคล เพลงนี้เป็นประสบการส่วนตัวของเธอกับการไปปาร์ตี้ก่อนที่จะรู้ตัวเองว่าเกลียดปาร์ตี้มากแค่ไหน ในวันที่ 5 พฤษภาคม ค.ศ. 2015 เพลงนี้ได้รับเลือกให้เป็นเพลง "ห้ามพลาด" จาก "สปิน" รวมถึงการถูกระบุว่าเป็น "เพลงที่ต้องฟัง" โดย "นิตยสารเคิสโมโพลิเทน" เพลงนี้ยังถูกเลือกให้เป็นหนึ่งในเพลงที่ดีที่สุดของแคนาดาในเดือนเมษายนโดย "นิตยสารคอมเพล็กซ์" และรวมอยู่ใน "20 เพลงป๊อปที่คุณต้องการสำหรับเพลย์ลิสต์ฤดูร้อนของคุณ" ในเดือนมิถุนายน ค.ศ. 2015 โดย บิลบอร์ด ต่อมา โรลลิงสโตน ได้จัดอันดับเพลง "Here" ที่อันดับยี่สิบเอ็ด ใน 50 เพลงที่ดีที่สุดของปี ค.ศ. 2015
วันที่ 29 กรกฎาคม ค.ศ. 2015 เธอได้ทำการแสดงเพลง "Here" ของเธอทางโทรทัศน์เป็นครั้งแรกในรายการ "The Tonight Show Starring Jimmy Fallon" เพลง "Here" ได้รับการเสนอเข้าชิงรางวัล "เพลงประกอบยอดเยี่ยม" ที่ สตรีมมี่อวอร์ด เธอออก อีพี " Four Pink Walls " " ซึ่งมีทั้งสิ้น 5 เพลง รวมถึงซิงเกิ้ลเปิดตัวของเธอ "Here" อัลบั้มเปิดตัวของเธอ "Know-It-All" ออกจำหน่ายเมื่อวันที่ 13 พฤศจิกายน 2015
เธอได้รับการจัดอันดับสั้น ๆ สำหรับรางวัล บีบีซี มิวสิค "Sound of ..." ในปี ค.ศ 2016 และจบลงด้วยอันดับรองชนะเลิศ
อเลสเซียได้รับรางวัลศิลปินยอดเยี่ยมแห่งปีจากรางวัลจูโนอวอร์ด 2016 เมื่อวันที่ 7 มีนาคม ปี ค.ศ 2016 วิดีโอเพลง "Wild Things" ได้ถูกเผยแพร่อย่างเป็นทางการ ในเดือนเมษายนปี ค.ศ. 2016 เธอได้รับการประกาศให้เป็นหนึ่งในศิลปินเปิดการแสดงของ วงออลเทอร์นาทิฟร็อกสัญชาติอังกฤษ "โคลด์เพลย์" ในส่วนของการแสดงที่ยุโรปและอเมริกาเหนือของ อะเฮดฟูลออฟดรีมส์ ทัวร์ วันที่ 23 มิถุนายน ค.ศ. 2559 อเลสเซียได้ร่วมงานในเวอร์ชันปล่อยใหม่ของเพลง "Wild" โดย ทรอย ซีวาน เธอเล่นการแสดงที่ เทศกาลแกลสตันบูรี ในวันที่ 24 มิถุนายน ค.ศ. 2016 ที่เต็นท์การแสดงของ จอห์น พีลด์ มิวสิควิดีโอสำหรับ "How Far I'll Go" ของอเลสเซียจากภาพยนตร์ของดิสนีย์เรื่อง "โมอาน่า ผจญภัยตำนานหมู่เกาะทะเลใต้" ได้เผยแพร่เมื่อวันที่ 3 พฤศจิกายน 2016 ซึ่งเป็นเพลงที่เขียนโดย "ลินด์-มานูเอล มิแรนดา" และโปรดิวซ์โดย "โอ๊ค เฟลเดอร์" และกำกับวิดีโอโดย
"อายะ ทานิมูระ"
อเลสเซียเปิดตัวมิวสิควิดีโอเพลง "Seventeen" ในเดือนธันวาคม ปี ค.ศ. 2016
อเลสเซียทำการแสดงที่ "แซเทอร์เดย์ไนต์ไลฟ์" ในฐานะศิลปินรับเชิญเมื่อวันที่ 4 กุมภาพันธ์ ค.ศ. 2017 และเมื่อวันที่ 23 กุมภาพันธ์ วิดีโอเนื้อเพลง "Stay" โดย เซดด์ กับ อเลสเซีย ได้เผยแพร่อย่างเป็นทางการ
ศิลปินที่มีอิทธิพลต่องานเพลงของอเลสเซียประกอบไปด้วย ลอรีน ฮิลล์ เอมี ไวน์เฮาส์ พิงก์ เฟอร์กี้ แห่ง เดอะแบล็กอายด์พีส์ เดรก และ เอ็ด ชีแรน
สตูดิโอ อัลบัม
เอกซ์เทนเดดเพลย์ (อีพี)
รายชื่อปลัดกระทรวงศึกษาธิการของไทย
ปลัดกระทรวงศึกษาธิการ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงศึกษาธิการ
อีวาน โคเนฟ
อีวาน สเตปาโนวิช โคเนฟ (; 28 ธันวาคม 1897– 21 พฤษภาคม 1973) เป็นผู้บัญชาการกองทัพโซเวียต ผู้นำกองทัพแดงในแนวรบด้านตะวันออกระหว่างสงครามโลกครั้งที่สอง มีส่วนร่วมในการยึดดินแดนจำนวนมากในยุโรปตะวันออกกลับคืนมาจากภายใต้อำนาจปกครองของฝ่ายอักษะ และช่วยเหลือในการเข้ายึดกรุงเบอร์ลินของเยอรมนี
การเลือกตั้งทั่วไปในประเทศอินเดีย พ.ศ. 2557
แมททิว เพนนิงตัน
แมททิว เพนนิงตัน ( , เกิด 6 ตุลาคม พ.ศ. 2537) นักฟุตบอลชาวอังกฤษปัจจุบันลงเล่นให้กับสโมสร ฮัลล์ซิตี (ยืมตัวจากเอฟเวอร์ตัน) แห่งศึก อีเอฟแอลแชมเปียนชิป ในตำแหน่งกองหลัง
เพนนิงตันเข้าร่วมทีมเยาวชนของเอฟเวอร์ตันเมื่อ ค.ศ. 2005 ขณะอายุได้ 11 ปีกระทั่งได้รับสัญญานักฟุตบอลอาชีพเมื่อวันที่ 1 กรกฎาคม ค.ศ. 2013 โดยสัญญาได้หมดลงในช่วงฤดูร้อน ค.ศ. 2015 กระทั่งเพนนิงตันได้ต่อสัญญาฉบับใหม่เป็นเวลา 3 ปีจนถึงฤดูร้อน ค.ศ. 2018
เพนนิงตันได้ลงประเดิมสนามเป็นตัวสำรองในนัดอุ่นเครื่องที่ทีมทอฟฟี่สีน้ำเงินพบกับทีมดันดี และ ลีดส์ยูไนเต็ด เมื่อเดือนกรกฎาคม ค.ศ. 2015 โดยเพนนิงตันได้ประเดิมสนามเป็นตัวจริงให้กับทีมชุดใหญ่นัดแรกนัดที่พบกับ บาร์นสลีย์ ในศึก ลีกคัพ เมื่อวันที่ 26 สิงหาคม ค.ศ. 2015 และสามารถทำประตูแรกให้กับตัวเองในสีเสื้อของเอฟเวอร์ตันในนัดที่ทีมบุกไปแพ้ ลิเวอร์พูล ถึงถิ่น แอนฟีลด์ 1–3 เมื่อวันที่ 1 เมษายน ค.ศ. 2017
สนามกีฬาเอฟเวอร์ตัน
สนามกีฬาเอฟเวอร์ตัน  เป็นสนามฟุตบอลที่กำลังก่อสร้างซึ่งจะกลายเป็นสนามเหย้าแห่งใหม่ของเอฟเวอร์ตันตั้งอยู่ที่ท่าเรือแบรมลีย์-มัวร์ ในย่านว็อกซ์ฮอลล์เมืองลิเวอร์พูล โดยมีกำหนดจะเปิดใช้งานในช่วงต้นฤดูกาล 2024-25 แทนที่กูดิสันพาร์ก
แบรมลีย์-มัวร์ เคยเป็นท่าเรือการค้าตั้งอยู่ติดกับโรงบำบัดน้ำเสีย และสนามกีฬาแห่งใหม่นี้จะกลายเป็นหัวใจสำคัญของการพัฒนาแบบผสมผสานในพื้นที่ที่มีร้านค้า ที่อยู่อาศัย และสถานที่อื่น ๆ